OpenLLM-France/wikimedia huggingface dataset:
# LifeScan Inc.

LifeScan Inc. és un fabricant de sistemes de diagnòstic amb productes centrats en el mercat de la diabetis, específicament en sistemes de monitorització de glucosa en sang.

## Antecedents

Fins principis de 2018, LifeScan era una empresa Johnson & Johnson (J & J). Va ser adquirida per J & J en 1986, i al juny de 2018, J & J va acordar vendre LifeScan a Platinum Equity com a part de la seva sortida estratègica del mercat dels dispositius de diabetis, acceptant una oferta originalment licitada al març de 2018. La finalització de la desinversió es completarà a finals del 2018.

## Incidència del mercat

LifeScan tenia instal·lacions a Inverness, Escòcia; Burnaby, Colúmbia Britànica, Canadà; i Cabo Rojo, Puerto Rico. Es va formar per l'adquisició el 2006, per part Johnson & Johnson, d'Animas Corporation de West Chester, Pennsylvania, que fabricava bombes d'insulina per a persones amb diabetis, que la va mantenir 12 anys, fins que el 2018 va decidir vendre-la, pel seu baix rendiment econòmic.
LifeScan fabricava i comercialitzava les famílies de productes per a ús domèstic: OneTouch Ultra i One Touch Verio. La filosofia de l'empresa era "crear un món sense límits per a les persones amb diabetis ". Durant la seva existència, LifeScan va revolucionar el control de la glucosa en sang mitjançant la introducció dels seus sistemes "One Touch". Originalment, la mesura es feia amb una tira de prova que canviava de color depenent del contingut de glucosa d'una mostra de sang. LifeScan es va convertir en el primer productor d'aquests sistemes a principis dels anys noranta. Posteriorment, la tecnologia de mesuradors es va canviar per l'electroquímica, en la que LifeScan va seguir mantenint una posició de lideratge en aquest mercat.
a principis del 2018, LifeScan emprava 2400 persones, era part central del negoci de dispositius de diabetis de J & J., que el 2017 va anunciar plans per sortir del mercat dels dispositius de diabetis, incloent la desinversió en LifeScan, ja que, com tota la indústria domèstica de control de glucosa en sang, havia demostrat un rendiment de vendes deficient. El gener de 2018. hi va haver informes d'inversors xinesos que expressaven interès en comprar la companyia per uns 3-4 mil milions de US $, però el març, es va acceptar per l'empresa l'oferta molt inferior de Platinum Equity de 2,1 mil milions de US $.

## Referències

* 1 2 3 4 About Us | LifeScan, Inc." LifeScan. Retrieved on September 18, 2014.
* 1 2 Panchadar, Arjun «Johnson & Johnson nears diabetes device exit with $2.1 billion LifeScan sale». Reuters, 16-03-2018.
* ↑ Nawrat, Allie «Johnson & Johnson sells LifeScan to Platinum Equity». Pharmaceutical Technology. Verdict Media Limited, June 15, 2018 [Consulta: June 16, 2018].
* ↑ Electrochemical Glucose Sensors and Their Applications in Diabetes Management
* ↑ johnson-johnson-announces-binding-offer-from-platinum-equity-to-acquire-lifescan-inc

## Vegeu també

* OneTouch ultra

## Enllaços externs

* Lifescan
# Limon (Colorado)

Limon és una població dels Estats Units a l'estat de Colorado. Segons el cens del 2000 tenia 2.071 habitants.

## Demografia

Segons el cens del 2000, Limon tenia 2.071 habitants, 823 habitatges, i 517 famílies. La densitat de població era de 432,2 habitants per km².
Dels 823 habitatges en un 36,8% hi vivien nens de menys de 18 anys, en un 49,1% hi vivien parelles casades, en un 10,2% dones solteres, i en un 37,1% no eren unitats familiars. En el 33,9% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,21.
Per edats la població es repartia de la següent manera: un 31,1% tenia menys de 18 anys, un 5,8% entre 18 i 24, un 28% entre 25 i 44, un 18,8% de 45 a 60 i un 16,3% 65 anys o més.
L'edat mediana era de 36 anys. Per cada 100 dones de 18 o més anys hi havia 82,7 homes.
La renda mediana per habitatge era de 33.565 $ i la renda mediana per família de 42.850 $. Els homes tenien una renda mediana de 30.938 $ mentre que les dones 23.705 $. La renda per capita de la població era de 16.256 $. Entorn del 6,2% de les famílies i el 10,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Limon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Limon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Litificació

La litificació és el procés, generalment de compactació i cimentació, mitjançant el qual els sediments es compacten per l'acció de la pressió, expulsen fluids, i gradualment es converteixen en roques sedimentàries. Una sorra al litificar-se es transforma en un gres, les graves es converteixen en conglomerats i bretxes, el llim en limolita, l'argila en lutita.

## Cimentació

Principalment, la litificació implica una disminució de porositat a través de la compactació i la cimentació. En altres casos, durant la diagènesis es pot produir la dissolució d'alguns minerals, donant lloc a un increment de la porositat.

## Vegeu també

* Pedra paesina
* Silicificació
* Petrificació
* Cimentació

## Referències

* ↑ (Iriondo 2007, p. 183)
* ↑ (Monroe, Wicander & Pozo Rodríguez 2008, p. 166)
* ↑ A. C. Fowler and X. S. Yang, Dissolution/precipitation mechanisms for diagenesis in sedimentary basins, J. Geophys. Res., vol. 108, B10, 1029/2002JB002269, (2003)

## Bibliografia

* Iriondo, M. H.. Introducción a la geología. Editorial Brujas, 2007, p. 240. ISBN 9789875910614.
* Monroe, J. S.; Wicander, R. y Pozo Rodríguez, M.. Geología. Dinámica y Evolución de la Tierra. Editorial Paraninfo, 2008, p. 744. ISBN 9788497324595.
# Litosins

Els litosinis (Lithosiini) són una tribu de lepidòpters ditrisis de la subfamília dels arctins (Arctiinae), família dels erèbids (Erebidae),
Els representants d'aquesta tribu són més prims que els de la tribu Arctiini.

## Gèneres d'Europa

* Apaidia Hampson, 1900
* Atolmis Hübner, 1819
* Cybosia Hübner, 1819
* Eilema Hübner, 1819
* Lithosia Fabricius, 1798
* Miltochrista Hübner, 1819
* Nudaria Haworth, 1809
* Paidia Hübner, 1819
* Pelosia Hübner, 1819
* Setema de Freinar & Witt, 1984
* Setina Schrank, 1802
* Thumatha Walker, 1866

## Galeria

* Eilema griseola
* Eilema complana
* Pelosia muscerda
# Llac Baringo

El llac Baringo és, després del Llac Turkana, el llac més al nord de la Vall del Rift de Kenya, té una superfície d'uns 130 km² i està auna altitud d'uns 970 m. Al llac hi arriben diversos rius, El Molo, Perkerra i Ol Arabel, i no té una sortida visible. És un dels dos llacs d'aigua dolça de la Vall del Rift a Kenya, l'altre és el Llac Naivasha. Hi viuen unes 470 espècies d'ocells, ocasionalment inclouen flamencs migradors.
Aquest llac és part del sistema de la Vall del Rift.
Hi ha diversos jaciments arqueològics i paleontològics del Miocè al Plistocè.
La població més important al voltant del llac és Marigat. Hi ha un turisme creixent. Les ètnies autòctones que habiten la zona són: Il Chamus, Rendille, Turkana i Kalenjins.

## Referències

* ↑ See "Kenya designates freshwater lake in Great Rift Valley," at Ramsar 2009 - 2002.
* ↑ e.g. Ward, Steven «Pliocene Hominid Partial Mandible from Tabarin, Baringo, Kenya». American Journal of Physical Anthropology, 72, 1, 1987, p. 21–37. Abstract from web search Arxivat 2014-04-16 a Wayback Machine.
* ↑ «Tugen Hills examples from Smithsonian website». [Consulta: 1r maig 2010].
* ↑ Wood, Bernard. «Plio-Pleistocene hominins from the Baringo Region, Kenya». A: Late Cenozoic Environments and Hominid Evolution: a Tribute to Bill Bishop. Londres: Geological Society, 1999, p. 113–122 [Consulta: 1r maig 2010].

## Enllaços externs

* MSN Map Arxivat 2019-09-11 a Wayback Machine.
# Llac Bardawil

El Llac Bardawil (àrab: بحيرة البردويل, Buḥayrat al-Bardawīl o سبخة البردويل, Sabẖat al-Bardawīl) és un gran llac, molt salí, a Egipte, a la costa nord de la península del Sinaí. El llac és poc profund (arriba a una profunditat d'uns 3 metres) i està separat del mar Mediterrani per una franja estreta de sorra. Compta amb la protecció del Conveni de Ramsar per a les zones humides.
El Llac Bardawil té uns 90 km de llarg, i 22 km d'ample (en la seva màxima amplitud). Ocupa una superfície d'uns 700 km².
Bardawil és la versió àrab de Balduí, el nom de cinc reis de Jerusalem. El llac es troba en una zona que, en el període de les Croades, era un territori en disputa entre el regne llatí de Jerusalem i Egipte, i ja des de temps d'Heròdot era considerat la franja divisòria entre Síria i Egipte. Els seus marges pantanosos foren el llac Serboni d'Heròdot.

## Referències

* ↑ Howayda H. Abd-El-Hady, S.M. Daboor & Awatef E. Ghoniemy, Egyptian Journal of Aquatic Research Vol. 33 No. 3 (2007).
# Liu Yan (senyor de la guerra)

* Per altres persones anomenades igual, vegeu Liu Yan.
    En aquest nom xinès, el cognom és Liu.
Liu Yan (mort el 194 EC) va ser un senyor de la guerra durant el període de la tardana Dinastia Han Oriental de la història xinesa. També era membre de la família extensa dels emperadors de la dinastia Han. Per a la majoria de la seva carrera va servir com a Governador de la Província de Yi (avui en dia Sichuan), que va esdevenir una base de poder independent. El seu domini va ser transmès al seu fill Liu Zhang, i finalment a Liu Bei, que va fundar l'estat de Shu Han dels Tres Regnes.

## Biografia

Liu Yan era un descendent de Liu Yu, el qual va ser el Príncep de Lu durant la primera meitat de la Dinastia Han. Com que la seva branca familiar era poderosa, i perquè ell mateix va demostrar ser un estadista capaç, ell va ascendir ràpidament de rangs en la cort. El més alt càrrec que va arribar a exercir va ser el de Taichang (太常), o persona responsable de les cerimònies relacionades amb l'emperador. Durant el regnat de l'Emperador Ling, la cort central va esdevenir un lloc políticament perillós, del qual Liu Yan volia distanciar-se. Un assessor seu, Dong Fu (董扶), li suggerí sol·licitar la governació de la Província de Yi, aleshores considerada una província endarrerida i distants de l'imperi Han. Liu Yan va prendre el consell, i amb el seu exèrcit privat va marxar rumb al seu nou post en el 188.
Després d'arribar a la Província Yi, Liu Yan s'enfrontà a la seva primera crisi. Ma Xiang (馬相) i Zhao Zhi (趙祗) començaren una revolta en la regió, afirmant ser part de la Rebel·lió dels Turbant Grocs. Liu Yan va comptar amb l'ajut de poderoses famílies locals per reunir un exèrcit i sufocar la rebel·lió.

## Família

* Avantpassat: Liu Yu, quart fill de l'Emperador Jing
* Fills
** Liu Fan (劉範)
** Liu Dan (劉誕)
** Liu Mao (劉瑁)
** Liu Zhang

## En la ficció

En la novel·la històrica el Romanç dels Tres Regnes de Luo Guanzhong, es conta que Liu Yan era el governador de la Província de You (幽州) en la Xina del nord durant els esdeveniments de la Rebel·lió dels Turbants Grocs. Ell va conèixer a Liu Bei, que havia reclutat un exèrcit de voluntaris per ajudar a lluitar contra els rebels del Turbant Groc. En els Registres dels Tres Regnes de Chen Shou, això no obstant, no hi ha cap registre de Liu Yan assumint la governació de la Província de You.

## Vegeu també

* Llista de persones dels Tres Regnes

## Referències

* ↑ Rafe de Crespigny «An Outline of the Local Administrations of the Later Han Empire». Chung-chi Journal, 1967, pàg. 57–71.
* ↑ Luo Guanzhong, Three Kingdoms: A Historical Novel: No. 1, traduïda a l'anglès per Moss Roberts. pàgina 5. Foreign Languages Press. Desena Impressió del 2007. Primera Edició el 1995. Beijing, China 1995. ISBN 978-7-119-00590-4
# Llapó filós

Zannichellia és un gènere de plantes aquàtiques angiospermes submergides. La pol·linització és sota l'aigua. Té les fulles filiformes.
Hi ha unes cinc espècies, incloent Zannichellia palustris. Zannichellia, rep el nom del botànic italià G.G. Zannichelli, 1662-1729.

## Algunes espècies

* Zannichellia major Boenn. ex Rchb., 1835
* Zannichellia palustris L., 1753
* Zannichellia obtusifolia Talavera, García-Mur. & H.Smit, 1986

## Referències

* Guiry, M.D.; Guiry, G.M. «Zannichellia». AlgaeBase. World-wide electronic publication, National University of Ireland, Galway, 2008. [Consulta: 21 febrer 2009].
* 1 2 Robertson Arber, Agnes. Water Plants; A Study of Aquatic Angiosperms. Read Books, 2008. ISBN 978-1-4086-5146-9.
* ↑ Tiner, Ralph W. W.. Field guide to coastal wetland plants of the southeastern United States. University of Massachusetts Press, 1993. ISBN 978-0-87023-833-8.
* ↑ Flora of North America
# Leptolalax heteropus

Leptolalax heteropus és una espècie d'amfibi que viu a Malàisia i Tailàndia.
Està amenaçada d'extinció per la pèrdua del seu hàbitat natural.

## Referències

* van Dijk, P.P. & Chuaynkern, Y. 2004. Leptolalax heteropus. Llista Vermella d'Espècies Amenaçades de la UICN 2006. Consulta: 7 d'abril del 2008.
# Leptolalax maurus

Leptolalax maurus és una espècie d'amfibi que viu a Malàisia.
Està amenaçada d'extinció per la pèrdua del seu hàbitat natural.

## Referències

* Inger, R., Das, I., Stuebing, R., Lakim, M. & Yambun, P. 2004. Leptolalax maurus. Llista Vermella d'Espècies Amenaçades de la UICN 2006. Consulta: 7 d'abril del 2008.
# Lleonci (patró de causes)

Lleonci (en llatí Leontius, en grec Λεόντιος) fou un jurista romà d'Orient assenyalat com un patronus causarum (advocat defensor) en el tribunal del prefecte del pretori de Constantinoble.
Va ser un dels setze membres de la comissió nomenada per Justinià I per compilar el Digest, sota la presidència de Tribonià.

## Referències

* ↑ 6.Leontius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 759
# Llibre d'Amic e Amat

El Llibre d'Amic e Amat és un llibre de Ramon Llull redactat entre 1276 i 1278 que fou inclòs posteriorment com a llibre cinquè del Blanquerna sota el títol De vida ermitana. Consta de 365 pensaments, de gran valor poètic, alguns dels quals dialogats. Els elements constitutius són l’Amic (l’home), l’Amat (Crist o Déu) i l’amor, sovint personificat, que sol ésser l’intermediari entre tots dos.
És un llibre de meditació cristiana, segurament adreçat inicialment a un ermità que li va sol·licitar un llibre per a la reflexió diària (hi ha un versicle per dia de l'any). S'ha qualificat de poesia en prosa, i la seva escriptura, formada per antítesis, paradoxes i metàfores, presenta una gran concentració conceptual. Esdevé una síntesi de la mística i la filosofia de Ramon Llull.
El llibre reflecteix l'experiència mística personal de Llull i és influït principalment pel Càntic dels càntics de la Bíblia fonamental en la tradició cristiana i del judaisme, i per l'obra dels sufís hispanomusulmans. També s'han assenyalat possibles influències del seu coetani Jacopone da Todi, de la lírica trobadoresca (Llull va ser trobador abans de la seva conversió religiosa) i de la mística augustiniana.
A part de les versions completes del Blanquerna, del Llibre d'Amic e Amat tot sol hi ha diversos manuscrits conservats: en català, un del s. XVI i un altre de copiat el 1646, guardat a Palma. N'hi ha deu versions llatines manuscrites, la més antiga de les quals és del s. XIII, dues versions franceses (segle xiv) i una de castellana (s. XVI). Entre les edicions independents catalanes n'hi ha dues d'incompletes, començades el 1886; la primera edició completa és la de Palma del 1904. La primera edició llatina és la de París del 1505, a cura de Lefèvre d'Étaples. De les edicions franceses, la més antiga és la de París del 1586. També hi ha edicions en castellà, italià, anglès i alemany.
El 1999 el cineasta Ventura Pons va dirigir la pel·lícula Amic/Amat amb aquesta obra de Ramon Llull com a referència.

## Referències

* 1 2 3 «Llibre d'Amic e Amat». Gran Enciclopèdia Catalana. Barcelona: Grup Enciclopèdia Catalana.
* ↑ Pardo Pastor, Jordi «La transformació mística dels tòpics lírics medievals dins del 'Llibre d’amic e Amat' de Ramon Llull». Mirabilia 02: Das Göttliche mitteilen: Sprache, Kunst und Mystik, 01-12-2002. ISSN: 1676-5818.
* 1 2 Rodolf Puigdollers. L'Amor, el camí més excel·lent: Lectura del Càntic dels Càntics. Centre de Pastoral Litúrgica, 15 febrer 2018, p. 21–. ISBN 978-84-9165-110-9.
* ↑ Galmés i Sanxo, Salvador; Rosselló Bover, Pere Lul·lisme. L'Abadia de Montserrat, 1997, p. 95–99. ISBN 978-84-7826-871-9.
# Lepidomeda albivallis

Lepidomeda albivallis és una espècie de peix cipriniforme de la família dels ciprínids.

## Morfologia

Els mascles poden assolir els 15 cm de longitud total.

## Distribució geogràfica

Es troba a Nord-amèrica: Nevada (Estats Units).

## Referències

* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lepidomeda altivelis

Lepidomeda altivelis és una espècie extinta de peix de la família dels ciprínids i de l'ordre dels cipriniformes.

## Morfologia

Els mascles podien assolir els 7,9 cm de longitud total.

## Distribució geogràfica

Es trobava a Nord-amèrica: Nevada (Estats Units).

## Referències

* ↑ Cope E. D. 1874. On the Plagopterinae and the ichthyology of Utah. Trans. Am. Philos. Soc. v. 14. 129-139.
* ↑ BioLib (anglès)
* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lepidomeda mollispinis

Lepidomeda mollispinis és una espècie de peix cipriniforme de la família dels ciprínids.

## Morfologia

Els mascles poden assolir els 15 cm de longitud total.

## Distribució geogràfica

Es troba a Nord-amèrica: Nevada i Arizona.

## Referències

* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Llau dels Mallols (Vilamolat de Mur)

La llau dels Mallols és una llau del Pallars Jussà que discorre pel terme de Castell de Mur (antic terme de Mur), en territori de Vilamolat de Mur.
Es forma als Mallols de Josep, a llevant de Casa Josep, al nord-est de Vilamolat de Mur. És al vessant nord del Serrat de la Solana, discorre fent ziga-zagues en direcció a llevant, i en poc tros s'integra en el barranc de Rius.

## Enllaços externs

* Institut Cartogràfic de Catalunya; cal fer un pas d'aproximació
# Libellula quadrimaculata

El Cabot quadrimaculat (Libellula quadrimaculata) és un odonat anisòpter de la família dels libel·lúlids. Es distingeix fàcilment gràcies a les marques fosques al node de cada ala, fet característic que li dona el nom a l'espècie. El seu cos és marró en ambdós sexes.

## Distribució

La seva distribució comprèn des d'Europa i el Marroc, a través del nord d'Àsia fins al Canadà i EUA. A la península Ibèrica només és comuna a zones del nord.

## Hàbitat

Viuen en una varietat àmplia d'aigües estancades o de corrent dèbil amb abundant vegetació.

## Període de vol

Els adults es poden veure des de finals de maig fins a mitjans de setembre, amb un màxim d'abundància a principis d'estiu.

## Referències

* 1 2 3 4 5 6 Dijsktra, Klaas-Douwe B.; Lewington, Richard. Guía de campo de las libélulas de España y de Europa (en castellà). Omega, 2014. ISBN 978-84-282-1602-9.
* 1 2 «Libellula quadrimaculata» (en anglès). IUCN Red List. Dow, R.A. 2010. [Consulta: 21 novembre 2015].